ᱚᱞᱚᱠᱱᱚᱱᱫᱟ ᱜᱟᱰᱟ

ᱚᱞᱚᱠᱱᱚᱱᱫᱟ ᱜᱟᱰᱟ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱦᱮᱢᱟᱞ ᱵᱩᱨᱩ ᱜᱟᱰᱟ ᱠᱟᱱᱟ ᱾ ᱱᱚᱶᱟ ᱫᱚ ᱜᱟᱝ ᱜᱟᱰᱟ ᱨᱮᱭᱟᱜ ᱵᱟᱨᱭᱟ ᱢᱩᱬ ᱜᱟᱰᱟ ᱠᱷᱚᱱ ᱢᱤᱫᱴᱟᱹᱝ ᱢᱩᱬ ᱜᱟᱰᱟ ᱠᱟᱱᱟ (ᱵᱷᱟᱜᱤᱨᱚᱛᱤ ᱜᱟᱰᱟ ᱫᱚ ᱫᱚᱥᱟᱨ ᱢᱩᱬ ᱜᱟᱰᱟ ᱠᱟᱱᱟ) ᱟᱨ ᱱᱚᱶᱟ ᱫᱚ ᱦᱤᱱᱫᱩ ᱫᱷᱚᱨᱚᱢ ᱨᱮ ᱢᱤᱫᱴᱟᱹᱝ ᱯᱚᱵᱤᱛᱨᱚ ᱴᱷᱟᱶ ᱠᱟᱱᱟ ᱾ ᱦᱟᱭᱰᱨᱚᱞᱚᱡᱤᱠᱟᱞ ᱞᱮᱠᱟ ᱛᱮ ᱚᱞᱚᱠᱱᱚᱱᱫᱟ ᱫᱚ ᱜᱟᱝ ᱜᱟᱰᱟ ᱨᱮ ᱵᱷᱟᱜᱤᱨᱛᱷᱤ ᱠᱷᱚᱱ ᱵᱟᱹᱲᱛᱤ ᱫᱟᱜ ᱮ ᱮᱢ ᱮᱫᱼᱟ᱾
ᱩᱯᱨᱩᱢ
ᱱᱚᱣᱟ ᱫᱚ ᱜᱟᱝ ᱨᱮᱱᱟᱜ ᱯᱩᱱ ᱜᱚᱴᱟᱝ ᱧᱩᱛᱩᱢ ᱠᱷᱚᱱ ᱢᱤᱫᱴᱟᱝ ᱠᱟᱱᱟ᱾ "ᱪᱟᱨ ᱫᱷᱟᱢ" ᱨᱮ ᱜᱟᱝ ᱨᱮᱱᱟᱜ ᱟᱭᱢᱟ ᱨᱩᱯ ᱟᱨ ᱧᱩᱛᱩᱢ ᱢᱮᱱᱟᱜᱼᱟ᱾ ᱜᱚᱝᱜᱚᱛᱨᱤ ᱨᱮ ᱜᱟᱝ ᱫᱚ ᱵᱷᱟᱜᱤᱨᱚᱛᱷᱤ ᱢᱮᱱᱛᱮ ᱠᱚ ᱵᱟᱰᱟᱭᱮᱫᱼᱟ, ᱠᱮᱫᱟᱨᱱᱟᱛᱷ ᱨᱮ ᱢᱚᱱᱫᱟᱠᱤᱱᱤ ᱟᱨ ᱵᱚᱫᱽᱨᱤᱱᱟᱛᱷ ᱨᱮ ᱚᱞᱚᱠᱱᱚᱱᱫᱟ᱾ ᱱᱚᱶᱟ ᱩᱛᱚᱨᱟᱠᱷᱚᱸᱰ ᱨᱮ ᱥᱚᱱᱛᱚᱯᱚᱸᱛᱷ ᱟᱨ ᱵᱷᱟᱜᱤᱨᱚᱛᱷᱤ ᱠᱷᱚᱨᱚᱠ ᱧᱩᱛᱩᱢᱟᱱ ᱜᱟᱰᱟ ᱠᱷᱚᱱ ᱚᱰᱚᱠᱚᱜ ᱠᱟᱱᱟ ᱾ ᱱᱚᱶᱟ ᱴᱷᱟᱶ ᱫᱚ ᱜᱚᱝᱜᱚᱛᱨᱤ ᱠᱚ ᱢᱮᱛᱟᱜ ᱠᱟᱱᱟ᱾ ᱚᱞᱚᱠᱱᱚᱱᱫᱟ ᱜᱟᱰᱟ ᱜᱷᱟᱹᱴᱤ ᱛᱮ ᱑᱙᱕ ᱠᱤᱞᱚᱢᱤᱴᱚᱨ ᱜᱟᱱ ᱡᱤᱞᱤᱧ ᱞᱤᱸᱡᱤᱜ ᱠᱟᱱᱟ ᱾ ᱫᱮᱵᱽ ᱯᱨᱚᱭᱟᱜᱽ ᱨᱮ ᱚᱞᱚᱠᱱᱚᱱᱫᱟ ᱟᱨ ᱵᱷᱟᱜᱤᱨᱚᱛᱷᱤ ᱜᱟᱰᱟ ᱫᱩᱞ ᱢᱤᱫᱩᱜ ᱠᱟᱱᱟ, ᱚᱱᱟ ᱛᱟᱭᱚᱢ ᱚᱞᱚᱠᱱᱚᱱᱫᱟ ᱧᱩᱛᱩᱢ ᱢᱩᱪᱟᱹᱫ ᱠᱟᱛᱮ ᱥᱩᱢᱩᱝ ᱜᱟᱝ ᱜᱟᱰᱟ ᱢᱮᱱᱛᱮ ᱵᱟᱰᱟᱭᱚᱜᱼᱟ ᱾ ᱚᱞᱚᱠᱱᱚᱱᱫᱟ ᱫᱚ ᱪᱟᱢᱚᱞᱤ ᱨᱩᱫᱽᱨᱚᱯᱨᱚᱭᱟᱜᱽ ᱴᱤᱦᱨᱤ ᱟᱨ ᱯᱚᱣᱲᱤ ᱦᱚᱱᱚᱛ ᱥᱮᱫ ᱛᱮ ᱞᱤᱸᱡᱤᱱ ᱠᱟᱱᱟ ᱾Singh Negi, Sharad (1995). Uttarakhand: Land and People, page 6. MD Publications Pvt Ltd. ISBN 81-85880-73-5.  ᱜᱟᱝ ᱜᱟᱰᱟ ᱨᱮ ᱟᱡᱟᱜ ᱮᱱᱮᱢ ᱫᱚ ᱵᱷᱟᱜᱤᱨᱚᱛᱷᱤ ᱜᱟᱰᱟ ᱠᱷᱚᱱ ᱦᱚᱸ ᱵᱟᱹᱲᱛᱤ ᱜᱮᱭᱟ ᱾ ᱦᱤᱱᱫᱩ ᱠᱚᱣᱟᱜ ᱧᱩᱛᱩᱢᱟᱱ ᱫᱷᱚᱨᱚᱢ ᱛᱷᱟᱱ ᱵᱚᱫᱽᱨᱤᱱᱟᱛᱷ ᱚᱞᱚᱠᱱᱚᱱᱫᱟ ᱨᱮᱱᱟᱜ ᱜᱷᱟᱴ ᱥᱩᱨ ᱨᱮᱜᱮ ᱢᱮᱱᱟᱜᱼᱟ ᱾ ᱛᱤᱵᱽᱵᱚᱛ ᱨᱮᱱᱟᱜ ᱥᱤᱢᱟ ᱥᱩᱨ ᱨᱮ ᱠᱮᱥᱚᱵᱽ ᱯᱨᱚᱭᱟᱜᱽ ᱴᱷᱟᱶ ᱨᱮ ᱱᱟᱶᱟ ᱥᱚᱨᱚᱥᱚᱛᱤ ᱜᱟᱰᱟ ᱥᱟᱶ ᱢᱮᱥᱟ ᱦᱟᱠᱟᱱᱟ ᱾

ᱜᱟᱹᱦᱤᱨ
ᱚᱞᱚᱠᱱᱚᱱᱫᱟ ᱜᱟᱰᱟ ᱚᱠᱟᱨᱮ ᱫᱚ ᱜᱟᱹᱦᱤᱨ ᱜᱮᱭᱟ ᱚᱠᱟ ᱨᱮ ᱫᱚ ᱴᱮᱢᱮᱡ ᱜᱮᱭᱟ, ᱜᱟᱰᱟ ᱨᱟᱱᱟᱜ ᱮᱵᱷᱚᱨᱮᱡᱽ ᱜᱟᱹᱦᱤᱨ ᱫᱚ ᱦᱩᱭᱩᱜ ᱠᱟᱱᱟ ᱕ ᱯᱷᱩᱴ (᱑ᱹ᱓ ᱢᱤᱴᱚᱨ) ᱟᱨ ᱡᱟᱹᱥᱛᱤ ᱠᱷᱚᱱ ᱡᱟᱹᱥᱛᱤ ᱜᱟᱹᱦᱤᱨ ᱫᱚ ᱑᱔ ᱯᱷᱩᱴ (᱔ᱹ᱔ ᱢᱤᱴᱚᱨ) ᱢᱮᱱᱟᱜᱼᱟ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱜᱟᱰᱟ
ᱛᱷᱚᱠ:ᱥᱤᱧᱚᱛᱤᱭᱟᱹ ᱜᱟᱰᱟ